Cem

Cem, itıqadê Elewiyan de zaf ibadeto de muhimo. Xora no ibadet teyna Elewiyan de esto u tarixê xo zaf khano. Elewiyan ke barkerd sukan, endi cem-biyaene biye çetın. Coka (Na semed ra) Elewiyan Cemevi (Banê-cemi,Cemxane) na ro. Elewiyê dewıci cem çêanê (keyanê) xo de kerdêne. Dewan de banê cemi çinebi. Coka dewe de kamcin çê (keye) de ke cem bi, dewıci pêro şiyêne ha çê (keye).

Cem de ebe thembur gulbangi, deyir u dêyişi waniyenê (gegane thembur qe nêcıniyeno), namey Heqo Tealay (Wayir, Homa), namey Mıhemmedi, namey Eli, namey Ana Fatma (Fatıma, çêna (keyna) Mıhemmedi), namey 12 (des u dı) imamanê Exli-beyti, namey weli u ewliyanê pilan, namey ziyaran (misal: Duzgın Baba, Munzır Baba) u namey Xızıri dekeriyeno we. Êyé ke cem de peyniye de Heqi ra waştena xo wazenê, duey kenê.

Êyé ke ebe neqiye insan kışto, êyé ke zina kerdo, ninan rê duşkın (düşkün) vaciyeno. Duşkıni nêşikinê cem kewê. İnan rê cem tometa.

Kategoriye:Elewi